### 7.      Godkendelse af Kommunikationsstrategi

**Åbent**

Sagsnr.: 326-2015-47221       J.nr.: 00.01.00            Dokumentnr.:
326-2016-112187

**Sagstype**

Beslutning.

**Resume og sagens baggrund**

Kommunikationsstrategien
beskriver det potentiale, Kalundborg Kommune har ved på den ene side at være en
af [adresse] mest robuste vækstmotorer og på den anden side at have en række
sociale udfordringer. Det giver et unikt potentiale for at gå forrest og skabe
en model for fremtidens løsning af samfundsopgaver.

Med grundfortællingens budskab om
'Samarbejde for bedre resultater' som basis beskriver Kommunikationsstrategien
en række forslag til, hvordan Kalundborg Kommune fremover skal kommunikere mere
strategisk og på flere platforme, eksternt og internt.

Formålet med strategien er at
gøre Kalundborg Kommune kendt lokalt, regionalt og nationalt som et sted, hvor
samfundsopgaver løses gennem samarbejde mellem alle lokalsamfundets parter,
borgere, virksomheder, institutioner og myndigheder. Et samfund, hvor resten af
[adresse] henter inspiration til, hvordan samfundsopgaver kan løses i fremtiden.

**Indstillinger**

Kommunaldirektøren indstiller, at
forslaget til Kommunikationsstrategi godkendes, herunder at de tre temaer, som
vi vil fremhæve, når vi skal gøre Kalundborg Kommune kendt i resten af [adresse],
er:

1. Halvdelen af
[adresse] vækst skabes i Kalundborg Kommune. Industrivirksomheders foretrukne
sted at etablere produktion.

2. Kalundborg Kommune
udnytter den dynamik og vækst, erhvervslivet skaber, som drivkraft i
udviklingen af det lokale samfund.

3. Kalundborg Kommune
har en helt særlig tilgang til at løse samfundsopgaver i samarbejde med
borgere, virksomheder og andre partnere lokalt, regionalt og nationalt.

**Behandling**

Direktionen, Økonomiudvalget og
Kommunalbestyrelsen.

**Sagsfremstilling**

Kalundborg Kommune har nogle helt unikke potentialer i kraft
af den store aktivitet i procesvirksomheder, fremstillingsindustri og blandt
entreprenante iværksættere. Det attraktive private arbejdsmarked suppleres af
attraktive arbejdspladser i det offentlige.

Kort sagt, vi er noget specielt og kan udrette endnu mere,
fordi vi har mange arbejdspladser. Den fortsatte vækst er dog dybt afhængig af
en kontinuerlig tilgang af arbejdskraft. Derfor er det helt overordnede mål at
'sætte Kalundborg Kommune på landkortet'.

Det kræver, at vi fremadrettet
kommunikerer mere strategisk og på flere platforme. Med udgangspunkt i den
foreslåede grundfortælling under overskriften 'Samarbejde for Bedre Resultater'
beskriver forslaget til Kommunikationsstrategi, hvordan vi kommer til orde i
konkurrence med en lang række andre aktører. Strategien fremhæver forslag til
tre temaer, som Kalundborg Kommune skal være kendt for frem mod 2020:

1. Halvdelen af [adresse] vækst skabes i Kalundborg Kommune.
Industrivirksomheders foretrukne sted at etablere produktion, fordi her er en
lang tradition for samarbejde og profitoptimering i Kalundborg Kommune
Symbiose, en grøn industriprofil og [adresse].

2. Kalundborg Kommune
udnytter den dynamik og vækst, erhvervslivet skaber, som drivkraft i
udviklingen af det lokale samfund. Styrkepositionen bliver løftestang for
fremdriften i den kommunale velfærd.

3. Kalundborg Kommune har en helt særlig tilgang til at løse
samfundsopgaver i samarbejde med borgere, virksomheder og andre partnere
lokalt, regionalt og nationalt. Kalundborg Kommune bliver et forbillede for
andre kommuner, en model for fremtidens kommune.

Bilag 1 beskriver forslag til,
hvordan en ny redaktionsstruktur bliver omdrejningspunkt for indsamling og
distribution af historier. Etableringen af redaktionsstrukturen skal sikre, at
alle led i den kommunale struktur, fra politiker til den enkelte medarbejder,
spiller en aktiv rolle i at identificere gode historier.

Fsva. det politiske niveau,
foreslås det, at direktøren har ansvaret for samle gode historier op fra
arbejdet i udvalg etc. og bære arbejdet ind i redaktionsstrukturen.

Strategien følges op af konkrete forslag til specifikke
indsatser, f.eks. forankring af strategien hos niveau 2 ledere og teamledere,
så den reelt fører til forandringer i organisationen, deres kommunikation og i
medarbejdernes hverdag. Det helt konkrete mål her er at udvikle medarbejderne
til ambassadører for kommunen.

**Økonomiske konsekvenser**

Ingen.

**Administrativ bemærkning den 7. april 2016:**

På baggrund af Økonomiudvalgets drøftelser den 16. marts
2016 er Kommunikationsstrategien tilrettet og forelægges Økonomiudvalget på ny.

**Direktionens møde den 11. april
2016:**

Anbefales.

**Økonomiudvalgets møde den 20.
april 2016:**

Anbefales, idet teksten i notat om Kommunikationsstrategi
(bilag 1), s. 1, 3. pkt., justeres til: |Kalundborg kommune har samtidig en
række sociale udfordringer|.

Birger Jespersen, Ø, undlod at stemme.

**Bilag**

|  |  |
| --- | --- |
| Kommunikationsstrategi Kalundborg Kommune | 326-2016-112177 |
| Bilag 1 Redaktion og Nyhedsplatform | 326-2016-112175 |